Document ID: 31975L0786

ΟΔΗΓΙΑ ΤΟΥ ΣΥΜΒΟΥΛΙΟΥ
της 18ης Δεκεμβρίου 1975
περί τροποποιήσεως της οδηγίας 72/464/ΕΟΚ « περί των φόρων , πλην των φόρων κύκλου εργασιών , οι οποίοι επιβαρύνουν την κατανάλωση των επεξεργασμένων καπνών »
( 75/786/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,
Έχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 99 και 100 ,
την πρόταση της Επιτροπής ,
τη γνώμη της Συνελεύσεως (1) ,
τη γνώμη της Οικονομικής και Κοινωνικής Επιτροπής ,
Εκτιμώντας :
ότι , κατ’ εφαρμογή της οδηγίας 72/464/ΕΟΚ του Συμβουλίου της 19ης Δεκεμβρίου 1972 περί των φόρων , πλην των φόρων κύκλου εργασιών οι οποίοι επιβαρύνουν την κατανάλωση των επεξεργασμένών καπνών (2) , όπως ετροποποιήθη από την οδηγία 74/318/ΕΟΚ (3) , το Συμβούλιο πρέπει να εκδώσει το αργότερο μέχρι της 30ης Ιουνίου 1975 μίαν οδηγία , η οποία θα καθορίζει τα ειδικά κριτήρια τα οποια πρέπει να εφαρμόζονται μετά το πρώτο στάδιο , το οποίο σύμφωνα με το άρθρο 7 παράγραφος 1 καλύπτει με την επιφύλαξη του άρθρου 1 παράγραφος 4 μίαν περίοδο 36 μηνών και αρχίζει την 1η Ιουλίου 1973 .
ότι η Επιτροπή υπέβαλε στο Συμβούλιο πρόταση η οποία αναφέρεται στις αναγκαίες διατάξεις για να προσδιορισθεί με ποιο τρόπο πρέπει να διακρίνονται και να υπάγονται σε ομάδες τα επεξεργασμένα καπνά , σύμφωνα με το άρθρο 3 παράγραφος 2 της οδηγίας , η οποία ανεφέρθη ανωτέρω .
ότι τα είδικά κριτήρια , τα οποία πρέπει να εφαρμόζονται κατά τη διάρκεια του επομένου σταδίου ή των επομένων σταδίων , απαιτούν μίαν πρόσθετη εξέταση των ορών της αγοράς των επεξεργασμένων καπνών εντός της διηυρημένης Κοινότητος .
ότι υπό τις συνθήκες αυτές καθίσταται αναγκαία μία νέα παράταση της πρώτης περιόδου κατά δώδεκα μήνες ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Στο άρθρο 7 παράγραφος 1 της οδηγίας 72/464/ΕΟΚ οι όροι « περίοδος τριάντα έξι μηνών » αντικαθίσταται δια των ορών « σαράντα οκτώ μηνών » .
Άρθρο 2
Η παρούσα οδηγία απευθύνεται στα Κράτη μέλη .
Έγινε στις Βρυξέλλες , στις 18 Δεκεμβρίου 1975 .

Labels: 2
17